**ΠΑΡΑΡΤΗΜΑ VII – Σχέδιο Σύμβασης**

**ΣΥΜΒΑΣΗ προμηθειασ ΕργαστηριακΟΥ / ΕΡΕΥΝΗΤΙΚΟΥ ΕΞΟΠΛΙΣΜΟΥ (CPV: )**

**(μετά από διενέργεια ηλεκτρονικού ανοικτού διαγωνισμού μέσω ΕΣΗΔΗΣ)**

Στην Αθήνα, σήμερα στις ……………. 2024, ημέρα ……………., μεταξύ αφενός:

Α) Το νομικό πρόσωπο ιδιωτικού δικαίου με την επωνυμία «Ελληνικός Γεωργικός Οργανισμός – ΔΗΜΗΤΡΑ» το οποίο εδρεύει στην οδό Κουρτίδου 56-58 και Νιρβάνα, 11145, Αθήνα, με ΑΦΜ 997604027, ΔΟΥ ΙΓ Αθηνών και κωδικό ηλεκτρονικής τιμολόγησης 1029.E00514.00002 και εκπροσωπείται νόμιμα για την υπογραφή του παρόντος Συμφωνητικού από τον Α΄ Αντιπρόεδρο του ΔΣ, Καθηγητή Νεκτάριο Βιδάκη, δυνάμει της παρ. 4 του άρθρου 5 του ν. 5035/2023 (Α’ 76) και της παρ. 2α της αριθμ. 3201/374602/05-12-2023 (Β΄ 6866) Απόφασης του Υπουργού Αγροτικής Ανάπτυξης και Τροφίμων, και σύμφωνα με την αριθμ. 3158/370782/01.12.2023 Απόφαση του Υπουργού Αγροτικής Ανάπτυξης & Τροφίμων (ΥOΔΔ 1309),

Β) Η εταιρεία ………………….., Δ/νση: …………………., ………….. ΤΚ ……….., Α.Φ.Μ. …………………., Δ.Ο.Υ. ……………………, τηλ. ……………………….., e-mail ………………………., νόμιμα εκπροσωπούμενη από …………………………………………………., καλούμενη στο εξής για συντομία «ανάδοχος»,

έχοντας υπόψη :

1. Τις διατάξεις του ν. 5035/28.03.2023 (ΦΕΚ Α 76) «Ενιαίο ρυθμιστικό πλαίσιο για την οργάνωση και λειτουργία του Ελληνικού Γεωργικού Οργανισμού - ΔΗΜΗΤΡΑ, σύσταση και λειτουργία φορέα διαχείρισης Παραδοσιακού Ελαιώνα Άμφισσας και άλλες διατάξεις για την ενίσχυση της αγροτικής ανάπτυξης».
2. Την υπ’ αριθμ. 919/131869/20.10.2014 (ΦΕΚ Β΄2889/27.10.2014) κοινή απόφαση των Υπουργών Οικονομικών και Αγροτικής Ανάπτυξης & Τροφίμων «Οργανισμός του Ελληνικού Γεωργικού Οργανισμού-ΔΗΜΗΤΡΑ - (ΕΛ.Γ.Ο.-ΔΗΜΗΤΡΑ) - Ν.Π.Ι.Δ.».
3. Την υπ’ αριθμ. 893/138106/21.12.2017 (ΦΕΚ Β΄ 4800/29.12.2017) κοινή απόφαση των Υπουργών Οικονομικών και Αγροτικής Ανάπτυξης & Τροφίμων «Κανονισμός προσωπικού και τροποποίηση Οργανισμού του Ελληνικού Γεωργικού Οργανισμού- ΔΗΜΗΤΡΑ (ΕΛΓΟ – ΔΗΜΗΤΡΑ)».
4. Τις διατάξεις της παραγράφου 7, του άρθρου 26, του ν. 5035/28.03.2023 (ΦΕΚ Α 76) «Τα μέλη του Δ.Σ. του ΕΛΓΟ - ΔΗΜΗΤΡΑ που υπηρετούν κατά την έναρξη ισχύος του παρόντος, εξακολουθούν να ασκούν τα καθήκοντά τους μέχρι τη λήξη της θητείας τους, με τις αρμοδιότητες και ιδιότητες που κατέχουν.….» σύμφωνα με την 188763/10-10-2011 (ΦΕΚ Β΄2284/13-10-2011) ΚΥΑ και την υπ’ αριθμ. 2502/282476/05.11.2019 (Φ.Ε.Κ. ΥΟΔΔ 948/08.11.2019) απόφαση του Υπουργού Αγροτικής Ανάπτυξης και Τροφίμων, «Ορισμός μελών Διοικητικού Συμβουλίου του ΕΛΛΗΝΙΚΟΥ ΓΕΩΡΓΙΚΟΥ ΟΡΓΑΝΙΣΜΟΥ-ΔΗΜΗΤΡΑ-Ν.Π.Ι.Δ.» όπως έχουν τροποποιηθεί.
5. Τις διατάξεις του Ν.4412/2016 (ΦΕΚ 1147/Α/08-08-2016) «Δημόσιες συμβάσεις έργων, προμηθειών και υπηρεσιών (προσαρμογή στις οδηγίες 2014/24/ΕΕ και 2014/25/ΕΕ)», όπως τροποποιήθηκε με τον Ν.4605/2019, τον ν. 4782/2021 και όπως εκάστοτε ισχύει.
6. Τον Κανονισμό 2195/2002 «περί καθιέρωσης του κοινού λεξιλογίου για τις δημόσιες Συμβάσεις (CPV), όπως τροποποιήθηκε με τον Κανονισμό (ΕΚ) 213/2008 της Επιτροπής.
7. Τον ν. 4624/2019 (Α’ 137) «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις»,
8. Τις διατάξεις της παρ. 3 του άρθρου 4 του Ν. 4013/2011 (ΦΕΚ 204 Α) 15-09-2011, «Σύσταση Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων», η οποία επιβάλλει κράτηση ύψους 0,10% επί της καθαρής αξίας της αρχικής καθώς και κάθε συμπληρωματικής σύμβασης, από την αναθέτουσα αρχή.
9. Την Απόφαση Προέδρου ΔΣ με ΑΠ: 54336/7-10-2022.
10. Το έγγραφο ΑΠ: 54337/7-10-2022 της Γενικής Διευθύντριας Δρ Αναστασίας Τσαγκαράκου με θέμα: «Απευθείας αναθέσεις για τις ανάγκες έργων/προγραμμάτων σύμφωνα με το ν.4957/2022».
11. Την Απόφαση Διοικητικού Συμβουλίου της 01ης/17.01.2023 Συνεδρίασης Αρ. Θέματος: 18 με θέμα: Έγκριση υλοποίησης έργων που εντάχθηκαν στη Δράση 2 των Υπομέτρων 16.1-16.2 «Ίδρυση και λειτουργία Επιχειρησιακών Ομάδων της Ευρωπαϊκής Σύμπραξης Καινοτομίας για την παραγωγικότητα και τη βιωσιμότητα της γεωργίας» εθνικής και διακρατικής εμβέλειας και 16.1-16.5 «Συνεργασία για περιβαλλοντικά έργα περιβαλλοντικές πρακτικές και δράσεις για την κλιματική αλλαγή» περιφερειακής και εθνικής εμβέλειας του ΠΑΑ 2014-2020, ΑΔΑ:ΨΣΟΩΟΞ3Μ-210.
12. Την με αριθμ. πρωτ 13512 / 02-03-2023 & ΑΑ: 1054 (ΑΔΑ: ΨΥΒΔΟΞ3Μ-1Γ7 & ΑΔΑΜ: 23REQ012225096 2023-03-03) έγκριση ανάληψης υποχρέωσης για το οικονομικό έτος 2023, συνολικού ποσού 125.800,00€.
13. Το αριθμ. πρωτ. χχχχχχχχ έγγραφο του Ινστιτούτου Γενετικής Βελτίωσης και Φυτογενετικών Πόρων και το συνημμένο σε αυτό υπηρεσιακό σημείωμα της Δρ Ελένης Μαλούπα, Επιστημονικά Υπεύθυνης του έργου, με το οποίο ζητείται η έγκριση διενέργειας ανοιχτού ηλεκτρονικού διαγωνισμού κάτω των ορίων για την προμήθεια εργαστηριακού/ερευνητικού εξοπλισμού για τις ανάγκες υλοποίησης του ανωτέρω έργου.
14. Την αριθμ. ….. Απόφαση της …………………….. Συνεδρίασης του ΔΣ για την έγκριση διενέργειας ηλεκτρονικού διαγωνισμού με Ανοικτή Διαδικασία μέσω ΕΣΗΔΗΣ.
15. Την αριθμ. ………. διακήρυξη για τη σύναψη Δημόσιας Σύμβασης με τίτλο: «Προμήθεια Εργαστηριακού/ Ερευνητικού Εξοπλισμού», στο πλαίσιο της εν λόγω πράξης.
16. Τις με αριθμπρωτ………..προσφορές των Αναδόχων.
17. Το από …………πρακτικό της Επιτροπής διενέργειας διαγωνισμών και αξιολόγησης προσφορών, με το οποίο εισηγείται……………….
18. Την με αριθμ.πρωτ. …………Απόφαση για την ανάδειξη προσωρινού Αναδόχου.
19. Τα με αριθμ.πρωτ………………δικαιολογητικά κατακύρωσης του Αναδόχου.
20. Την με αριθμ.πρωτ. ………..Απόφαση για την ανάδειξη οριστικού Αναδόχου.

Συμφωνήθηκαν, συνομολογήθηκαν και έγιναν αμοιβαία αποδεκτά τα ακόλουθα:

**Άρθρο 1 : Αντικείμενο της Σύμβασης**

Ο ΕΛΓΟ – ΔΗΜΗΤΡΑ αναθέτει στην ανάδοχο εταιρεία και αυτή αναλαμβάνει την υποχρέωση προμήθειας προμήθεια εργαστηριακού / ερευνητικού εξοπλισμού και συγκεκριμένα μιας συσκευής υπερ κρίσιμης εκχύλισης υψηλής πίεσης με CO2, όπως αναλυτικά αναφέρεται στην διακήρυξη με αρ. πρωτ. ………………… και στην οικονομική προσφορά της εταιρείας ……………………………., που έλαβε αρ. πρωτ. …………………………….., στο πλαίσιο υλοποίησης του Προγράμματος Αγροτικής Ανάπτυξης 2014 – 2020, Υπομέτρου 16.1 – 16.2: «Ίδρυση και λειτουργία επιχειρησιακών ομάδων της Ευρωπαϊκής σύμπραξης καινοτομίας για την παραγωγικότητα και τη βιωσιμότητα της γεωργίας», Δράση 2: «Υλοποίηση του επιχειρηματικού σχεδίου (project) των Επιχειρησιακών Ομάδων της ΕΣΚ για την παραγωγικότητα και βιωσιμότητα της γεωργίας», του έργου με τίτλο: «Ενίσχυση της ανταγωνιστικότητας παραδοσιακών και νέων φυτικών προϊόντων για τη διείσδυσή τους σε διεθνείς αγορές, αξιοποιώντας καινοτόμες τεχνικές αποξήρανσης» (Ακρωνύμιο: INNODRY, Κωδικός MIS: Μ16ΣΥΝ2-00343).

**Άρθρο 2: Γλώσσα σύμβασης**

Η γλώσσα της σύμβασης είναι η ελληνική. Κάθε επικοινωνία μεταξύ του Αναδόχου και της Αναθέτουσας Αρχής γίνεται στην Ελληνική γλώσσα.

**Άρθρο 3: Χρόνος – διάρκεια**

Η σύμβαση έχει διάρκεια από την υπογραφή της και έως έξι (6) μήνες από την υπογραφή της.

Ο συμβατικός χρόνος παράδοσης των υπηρεσιών επίσης μπορεί να παρατείνεται εφόσον πληρούνται οι προϋποθέσεις του άρθρου 206 του ν. 4412/2016, όπως τροποποιήθηκε και ισχύει.

**ΤΡΟΠΟΣ ΕΚΤΕΛΕΣΗΣ ΤΗΣ ΠΡΟΜΗΘΕΙΑΣ – ΥΠΟΧΡΕΩΣΕΙΣ ΑΝΑΔΟΧΟΥ**

Οι συμβατικές υποχρεώσεις της Αναδόχου και ο τρόπος εκτέλεσης της προμήθειας αναλυτικά αναφέρονται στο συνημμένο παράρτημα και στην προσφορά του Αναδόχου (τεχνική και οικονομική), τα οποία αποτελούν αναπόσπαστο μέρος της παρούσης.

**Άρθρο 4: Τίμημα – Αμοιβή – Τρόπος Πληρωμής**

Η συνολική αμοιβή του αναδόχου ανέρχεται στο ποσό των #..................#, συμπεριλαμβανομένου ΦΠΑ 24% και λοιπών κρατήσεων, το οποίο παραμένει σταθερό και αμετάβλητο καθ΄ όλη τη συμφωνημένη χρονική διάρκεια της σύμβασης.

Στο συμβατικό τίμημα περιλαμβάνονται κάθε είδους έξοδα που βαρύνουν τον ανάδοχο της παρούσας, καθώς και όλες οι νόμιμες κρατήσεις. Η καταβολή του τελικού ποσού που αντιστοιχεί στο έργο θα πραγματοποιηθεί με την ολοκλήρωση της προμήθειας και της τοποθέτησής της. Η ολοκλήρωση της προμήθειας θα επιβεβαιωθεί από πρακτικό υπογεγραμμένο από την επιστημονικά υπεύθυνη του έργου, Δρ Ελένη Μαλούπα & την Επιτροπής παραλαβής του Ινστιτούτου. Σε περίπτωση μη ολοκλήρωσης της προμήθειας για οποιοδήποτε λόγο, θα καταβληθεί ποσό αντίστοιχο της προμήθειας που ολοκληρώθηκε.

Ο ανάδοχος υποχρεούται στην έκδοση αντίστοιχου τιμολογίου ή τιμολογίων και θα πραγματοποιηθεί σε ευρώ (€). Επίσης οφείλει να προσκομίσει φορολογική και ασφαλιστική ενημερότητα όπου θα αναγράφεται: «για είσπραξη χρημάτων από φορείς Πλην της Κεντρικής Κυβέρνησης».

**ΚΡΑΤΗΣΕΙΣ**

Η καθαρή αξία (χωρίς ΦΠΑ) της παρούσας σύμβασης (Καθαρή αξία: ………………….€) υπόκειται σε:

• παρακράτηση φόρου 4% ήτοι ………………€,

• κράτηση ύψους 0,10% ήτοι ……….€, υπέρ της Ε.Α.ΔΗ.ΣΥ.(άρθρο 350 παρ. 3 του Ν. 4412/ 2016, όπως τροποποιήθηκε με το άρθρο 7 του 4912/2022), όπως κάθε φορά ισχύει, στην κράτηση διενεργείται και κράτηση τέλους χαρτοσήμου 3% ήτοι ………€ (πλέον 20% εισφοράς υπέρ ΟΓΑ) ήτοι …….€ , όπως κάθε φορά ισχύει.

ΑΝΑΛΥΤΙΚΑ=(ΚΡΑΤΗΣΕΙΣ …………. € + ΦΟΡΟΣ ……………€)=ΣΥΝΟΛΙΚΟ ΠΟΣΟ ΥΨΟΥΣ= ………………..€

Πληρωτέο Ποσό: ……………… -………………………..= ……………………………… €

Η δαπάνη της καθαρής αξίας (……………… €) στο πλαίσιο υλοποίησης του Προγράμματος Αγροτικής Ανάπτυξης 2014 – 2020, Υπομέτρου 16.1 – 16.2: «Ίδρυση και λειτουργία επιχειρησιακών ομάδων της Ευρωπαϊκής σύμπραξης καινοτομίας για την παραγωγικότητα και τη βιωσιμότητα της γεωργίας», Δράση 2: «Υλοποίηση του επιχειρηματικού σχεδίου (project) των Επιχειρησιακών Ομάδων της ΕΣΚ για την παραγωγικότητα και βιωσιμότητα της γεωργίας», του έργου με τίτλο: «Ενίσχυση της ανταγωνιστικότητας παραδοσιακών και νέων φυτικών προϊόντων για τη διείσδυσή τους σε διεθνείς αγορές, αξιοποιώντας καινοτόμες τεχνικές αποξήρανσης» (Ακρωνύμιο: INNODRY, Κωδικός MIS: Μ16ΣΥΝ2-00343), ενώ το ποσό του ΦΠΑ 24% (…………………….. €) θα καλυφθεί από τον κωδικό του ΦΠΑ του ΕΛΓΟ–ΔΗΜΗΤΡΑ.

Το συνολικό αυτό τίμημα παραμένει σταθερό και αμετάβλητο καθ' όλη τη συμφωνημένη χρονική διάρκεια της σύμβασης. Στην τιμή περιλαμβάνονται κάθε είδους έξοδα συσκευασίας, φόρτωσης, μεταφοράς κλπ, τα οποία βαρύνουν τον Ανάδοχο.

Η παράδοση του εξοπλισμού θα πραγματοποιηθεί το αργότερο σε έξι(6) μήνες από την υπογραφή της παρούσης.

Η πληρωμή του συμβατικού τιμήματος θα γίνει, μετά την παράδοση, τοποθέτηση ποιοτική και ποσοτική παραλαβή της προμήθειας με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 4 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή:

α) Πρακτικό ποσοτικής και ποιοτικής παραλαβής, από την Επιτροπή Παραλαβής του Ινστιτούτου.

β) Παραστατικό του αναδόχου (τιμολόγιο πρωτότυπο επί πιστώσει).

γ) Εξοφλητική απόδειξη του αναδόχου, εάν το παραστατικό δεν φέρει την ένδειξη «Εξοφλήθηκε».

δ) Πιστοποιητικά Φορολογικής Ενημερότητας όπου θα αναγράφεται: «για είσπραξη χρημάτων από φορείς Πλην της Κεντρικής Κυβέρνησης».

ε) Πιστοποιητικά Ασφαλιστικής Ενημερότητας όπου θα αναγράφεται: «για είσπραξη χρημάτων ή εκκαθαρισμένων απαιτήσεων από το Δημόσιο».

Η πληρωμή θα πραγματοποιείται σε ευρώ (€).

**Άρθρο 5: Κατάθεση εγγυήσεων**

**Α. ΕΓΓΥΗΣΗ ΚΑΛΗΣ ΕΚΤΕΛΕΣΗΣ**

Για την καλή εκτέλεση της παρούσας, ο Ανάδοχος κατέθεσε στην αναθέτουσα Αρχή τη με αριθμό …………. εγγυητική επιστολή του Ταμείου Παρακαταθηκών και Δανείων, ποσού ύψους ……….. ευρώ, ήτοι 4 % της συνολικής συμβατικής αξίας, μη συμπεριλαμβανομένου ΦΠΑ), η οποία επιστρέφεται στον ανάδοχο μετά την οριστική ποσοτική και ποιοτική παραλαβή του υλικού και την οριστική βεβαίωση εκτέλεσης του συνόλου των παρεχόμενων υπηρεσιών της υπό ανάθεση σύμβασης και αφού έχει εκκαθαριστεί το σύνολο των απαιτήσεων μεταξύ των δύο συμβαλλομένων.

Η εγγύηση καλής εκτέλεσης καταπίπτει υπέρ της Αναθέτουσας Αρχής με την έγγραφη ειδοποίηση προς την εγγυήτρια τράπεζα και κοινοποίηση προς τον Ανάδοχο σε περίπτωση παράβασης κάποιου όρου της παρούσας ή/και της διακήρυξης και σε διάστημα τριών ημερών από την ειδοποίηση αυτής για επικείμενη κατάπτωση.

**Β. ΕΓΓΥΗΣΗ ΚΑΛΗΣ ΛΕΙΤΟΥΡΓΙΑΣ**

Για την καλή λειτουργία του αντικειμένου της σύμβασης κατά την Περίοδο Εγγύησης ο ανάδοχος θα καταθέσει εγγυητική επιστολή καλής λειτουργίας, αξίας ίσης με ποσοστό 2% της συνολικής συμβατικής αξίας, χωρίς τον ΦΠΑ.

Η εγγύηση καλής λειτουργίας κατατίθεται μετά την οριστική ποσοτική και ποιοτική παραλαβή του υλικού και πριν από την επιστροφή στον ανάδοχο της εγγύησης καλής εκτέλεσης.

Η εγγύηση καλής λειτουργίας επιστρέφεται μετά τη λήξη της Περιόδου Εγγύησης, ύστερα από την εκκαθάριση των τυχόν απαιτήσεων από τους δύο συμβαλλόμενους.

**Άρθρο 6: Υποχρεώσεις αναδόχου**

1. Ο Ανάδοχος υποχρεούται να παραδώσει την προμήθεια του εργαστηριακού / ερευνητικού εξοπλισμού στο χώρο του Ινστιτούτου Γενετικής Βελτίωσης & Φυτογενετικών Πόρων (Περιοχή Ελληνικής Γεωργικής Σχολής, Αγρόκτημα Θέρμης, Τ.Θ. 60458, Τ.Κ. 57001, Θέρμη - Θεσσαλονίκη), όπως ορίζει η προκήρυξη και η τεχνική του προσφορά, κατόπιν συνεννοήσεως με την Επιστημονικά Υπεύθυνη του Έργου.
2. Η ποσοτική και ποιοτική παραλαβή της προμήθειας, θα πραγματοποιηθεί την Επιστημονικά Υπεύθυνη του Έργου και από την επιτροπή παραλαβής του Ινστιτούτου. Σε περίπτωση που διαπιστωθούν σοβαρές αποκλίσεις από τα οριζόμενα στη σύμβαση, ο ΕΛΓΟ-ΔΗΜΗΤΡΑ κατόπιν γνωμοδότησης της Επιτροπής, συντάσσει Πρωτόκολλο Απόρριψης τεκμηριώνοντας την απόφαση της και την κοινοποιεί στον προμηθευτή. Ο ΕΛΓΟ-ΔΗΜΗΤΡΑ, επιφυλάσσεται ρητά κάθε αξίωσης του προς αποζημίωση για κάθε θετική και αποθεματική ζημιά που υπέστη εκ του λόγου αυτού
3. Αποκλείεται από τον Ανάδοχο η σε τρίτον εκχώρηση των υπό την παρούσα σύμβαση προκυπτόντων δικαιωμάτων και υποχρεώσεών του, χωρίς την προηγούμενη σύμφωνη γνώμη του ΕΛΓΟ – ΔΗΜΗΤΡΑ που παρέχεται εγγράφως.
4. Ο Ανάδοχος δεν επιτρέπεται να υποκατασταθεί από άλλον στην εκτέλεση ολόκληρου ή μέρους της προμήθειας.
5. Ο Ανάδοχος αναλαμβάνει την υποχρέωση και έχει την πλήρη ευθύνη έναντι της Αναθέτουσας Αρχής να υλοποιήσει και να παραδώσει το έργο, σύμφωνα με τα οριζόμενα στα άρθρα της παρούσας, εκτελώντας όλες τις επιμέρους εργασίες που αυτό περιλαμβάνει.
6. Καθόλη τη διάρκεια της εκτέλεσης της σύμβασης, ο Ανάδοχος θα πρέπει να συνεργάζεται στενά με την Αναθέτουσα Αρχή, υποχρεούται, δε, να λαμβάνει υπόψη του οποιεσδήποτε παρατηρήσεις της σχετικά με την εκτέλεση της παρούσας σύμβασης.
7. Ο Ανάδοχος θα είναι πλήρως και αποκλειστικά μόνος υπεύθυνος για την τήρηση της ισχύουσας νομοθεσίας σε σχέση με οποιαδήποτε εργασία εκτελείται από τα μέλη της Ομάδας Έργου των εξωτερικών συνεργατών και των υπεργολάβων, που θα ασχοληθούν ή θα παράσχουν οποιεσδήποτε υπηρεσίες σε σχέση με την παρούσα Σύμβαση.
8. Ο Ανάδοχος αναλαμβάνει την ασφαλιστική, υγειονομική και οποιαδήποτε άλλης μορφής κάλυψης του ιδίου ή του τυχόν απασχολούμενου από αυτόν προσωπικού για την εκτέλεση της σύμβασης.
9. Σε περίπτωση που συνεργάτες του Αναδόχου αποχωρήσουν από αυτήν ή λύσουν τη συνεργασία μαζί του, ο Ανάδοχος υποχρεούται αφενός να εξασφαλίσει ότι κατά το χρονικό διάστημα, μέχρι την αποχώρηση τους, θα παρέχουν κανονικά τις υπηρεσίες τους και αφετέρου να αντικαταστήσει άμεσα τους αποχωρήσαντες συνεργάτες, με άλλους αντίστοιχης εμπειρίας και προσόντων μετά από έγκριση της Αναθέτουσας Αρχής.
10. Σε περίπτωση που ο Ανάδοχος είναι Ένωση/Κοινοπραξία και κατά τη διάρκεια της εκτέλεσης της Σύμβασης, οποιαδήποτε από τα Μέλη της Ένωσης/Κοινοπραξίας, εξαιτίας ανικανότητας για οποιοδήποτε λόγο ή λόγω ανωτέρας βίας, δεν μπορεί να ανταποκριθεί στις υποχρεώσεις του, τα υπόλοιπα Μέλη συνεχίζουν να έχουν την ευθύνη ολοκλήρωσης της Σύμβασης με τους ίδιους όρους και το ίδιο συμβατικό τίμημα.
11. Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ή εκκαθάρισης ενός εκ των μελών της ένωσης που απαρτίζουν τον Ανάδοχο, η Σύμβαση εξακολουθεί να υφίσταται και οι απορρέουσες από τη Σύμβαση υποχρεώσεις βαρύνουν τα αλληλεγγύως εναπομείναντα μέλη του Αναδόχου, μόνο εφόσον αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της Σύμβασης εναπόκειται στη διακριτική ευχέρεια του Διοικητικού Συμβουλίου του ΕΛΓΟ-«ΔΗΜΗΤΡΑ». Σε αντίθετη περίπτωση, η Αναθέτουσα Αρχή δύναται να κηρύξει τον ανάδοχο έκπτωτο.
12. Ο ΕΛΓΟ-ΔΗΜΗΤΡΑ δεν έχει καμία αστική ή ποινική ευθύνη για κάθε αξίωση εκ μέρους του προσωπικού του προμηθευτή και η υποχρέωσή του εξαντλείται πλήρως με την καταβολή της συμβατικής αμοιβής του.
13. Ανάδοχος υποχρεούται να τηρεί τις υποχρεώσεις που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, σύμφωνα με τα οριζόμενα στο άρθρο 18 του ν.4412/2016.

**Άρθρο 7: Υποχρεώσεις Αναθέτουσας Αρχής**

Ο ΕΛΓΟ-«ΔΗΜΗΤΡΑ» οφείλει να παρέχει στον Ανάδοχο τις πληροφορίες που θεωρούνται χρήσιμες για την υλοποίηση του έργου.

**Άρθρο 8: Τροποποίηση της σύμβασης**

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης του αρμοδίου οργάνου. Ο ΕΛΓΟ-ΔΗΜΗΤΡΑ χωρίς να αλλάξει το αντικείμενο της Σύμβασης μπορεί σε συμφωνία με τον Ανάδοχο, να τροποποιήσει μέρος των υπηρεσιών που παρέχονται και που είναι αναγκαίες για την ολοκλήρωση του έργου.

**Άρθρο 9: Καταγγελία σύμβασης**

Στην περίπτωση που, κατά την εκτέλεση της σύμβασης, ο ανάδοχος καταδικαστεί αμετάκλητα για ένα από τα αδικήματα που αναφέρονται στο άρθρο 73 του ν. 4412/2016 όπως τροποποιήθηκε με το ν. 4782/2021, η αναθέτουσα αρχή δύναται να καταγγείλει μονομερώς τη σύμβαση και να αναζητήσει τυχόν αξιώσεις αποζημίωσης, σύμφωνα με τις σχετικές διατάξεις του ΑΚ, περί αμφοτεροβαρών συμβάσεων.

Εάν ο ανάδοχος πτωχεύσει ή υπαχθεί σε διαδικασία εξυγίανσης ή ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συμβιβασμού ή αναστείλει τις επιχειρηματικές του δραστηριότητες ή εάν βρίσκεται σε οποιαδήποτε ανάλογη κατάσταση, προκύπτουσα από παρόμοια διαδικασία, προβλεπόμενη σε εθνικές διατάξεις νόμου, η αναθέτουσα αρχή δύναται, ομοίως, να καταγγείλει μονομερώς τη σύμβαση και να αναζητήσει τυχόν αξιώσεις αποζημίωσης, σύμφωνα με τις σχετικές διατάξεις του ΑΚ.

**Άρθρο 10: Λοιποί όροι**

Η παρούσα σύμβαση υπερισχύει από κάθε άλλο κείμενο στο οποίο αυτή στηρίζεται, εκτός καταδήλων σφαλμάτων ή παραδρομών. Η τροποποίηση των όρων της σύμβασης αυτής που όλοι θεωρούνται ουσιώδεις, μπορεί να γίνει μόνο εγγράφως, αποκλειομένου κάθε άλλου αποδεικτικού μέσου, αποκλειόμενου και αυτού του όρκου.

Συνομολογείται ότι κατά τα λοιπά ισχύει η προσφορά του Αναδόχου (Παράρτημα), η οποία επισυνάπτεται

στην παρούσα και αποτελεί αναπόσπαστο τμήμα της.

Ο Ανάδοχος, ως προς την παρούσα διακήρυξη και τη σύμβαση που θα υπογραφεί υπάγεται στην αρμοδιότητα των δικαστηρίων των Αθηνών.

Σε περίπτωση ανωτέρας βίας, η απόδειξη αυτής βαρύνει εξ ολοκλήρου τον Ανάδοχο.

Ο Ανάδοχος θα φέρει τις απορρέουσες ευθύνες (αστικές-διοικητικές) για το προσωπικό το οποίο απασχολεί.

Για τα θέματα που δεν ρυθμίζονται με την παρούσα, έχουν εφαρμογή οι διατάξεις του ν. 4412/2016 όπως

ισχύει.

Διαφωνίες ή εν γένει διαφορές που τυχόν προκύψουν από την ερμηνεία των όρων της παρούσας σύμβασης καθώς κι από τη διεπόμενη από την παρούσα σύμβαση σχέση, διέπονται από το Ελληνικό Δίκαιο και αρμόδια για την επίλυσή τους θα είναι τα δικαστήρια των Αθηνών.

Τα παραπάνω συμφώνησαν, συνομολόγησαν και συναποδέχθηκαν τα συμβαλλόμενα μέρη και προς απόδειξή τους συντάχθηκε η παρούσα σύμβαση, η οποία αναγνώσθηκε και υπογράφηκε νόμιμα από όλους τους συμβαλλόμενους σε τρία (3) όμοια πρωτότυπα, παίρνει ένα (1) ο Ανάδοχος και δύο (2) η Αναθέτουσα Αρχή.

**ΟΙ ΣΥΜΒΑΛΛΟΜΕΝΟΙ**

 **Για τον ΕΛΓΟ-ΔΗΜΗΤΡΑ Για τον Ανάδοχο**

 **Ο Α΄ Αντιπρόεδρος**

**Καθηγητής Νεκτάριος Βιδάκης**

 **Η Επιστημονικά Υπεύθυνη**

 **Δρ Ελένη Μαλούπα**

 **Διευθύντρια Ερευνών**

ΠΑΡΑΡΤΗΜΑΤΑ

1. Τεύχος Διακήρυξης

2. Τεχνική και Οικονομική Προσφορά Αναδόχου